CELEX: 62008TN0037
Language: sl
Date: 2008-01-23 00:00:00
Title: Zadeva T-37/08: Tožba, vložena 23. januarja 2008 – Walton proti Komisiji

12.4.2008   
            
            
               SL
            
            
               Uradni list Evropske unije
            
            
               C 92/33
            
         Tožba, vložena 23. januarja 2008 – Walton proti Komisiji
   (Zadeva T-37/08)
   (2008/C 92/68)
   Jezik postopka: angleščina
   Stranki
   
      Tožeča stranka: Robert Walton (Oxford: Združeno kraljestvo) (zastopnik: D. Beard, Barrister)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Ugotovi naj se, da je bila odločba Komisije, s katero se znesek v višini 36 551,58 eurov pobota z zneski, ki jih R. Walton dolguje na podlagi sodbe Sodišča prve stopnje v zadevi T-144/02, nezakonita; ali
            
         
               —
            
            
               ugotovi naj se, da je bila odločba Komisije, s katero se znesek v višini 36 551,58 eurov pobota z zneski, ki jih R. Walton dolguje na podlagi sodbe Sodišča prve stopnje v zadevi T-144/02, delno nezakonita; ali
            
         
               —
            
            
               ugotovi naj se, da bi bilo treba znesek v višini 36 551,58 eurov, ki ga je Komisija pobotala z zneski, ki jih R. Walton dolguje na podlagi sodbe Sodišča prve stopnje v zadevi T-144/02, ponovno obračunati tako, da odpade obrestni zahtevek Komisije; in/ali
            
         
               —
            
            
               Komisiji naj se naloži, da izbriše (a) znesek, določen v višini 13 104,14 eurov, skupaj z obrestmi in/ali (b) znesek, določen v višini 13 815,16 eurov, skupaj z obrestmi; in
            
         
               —
            
            
               Komisiji naj se naloži plačilo stroškov tožeče stranke; in
            
         
               —
            
            
               sprejmejo naj se nadaljnji ukrepi, za katere Sodišče meni, da so upravičeni in pravični.
            
         Tožbeni razlogi in bistvene trditve
   Sodišče prve stopnje je s sodbo z dne 12. julija 2007 v zadevi Eagle in drugi proti Komisiji (T-144/02, ZOdl., II-0000) Komisiji naložilo plačilo določenega zneska odškodnine tožeči stranki.
   Komisija je 16. novembra 2007 po pobotu zneska v višini 36 551,58 eurov plačala nižji znesek. Tožeča stranka izpodbija odločbo Komisije, s katero je slednja znižala zneske, ki ji jih je tožeča stranka dolgovala, za navedeni znesek.
   Tožeča stranka v utemeljitev tožbe navaja, da je Komisija s sprejetjem izpodbijane odločbe napačno uporabila pravo, saj je ta odločba vsebovala zlorabo postopka, ker se je Komisija v postopku pred Sodiščem prve stopnje odpovedala zahtevku za pobot in ga zato ni mogla pozneje enostransko uveljavljati.
   Nadalje, tožeča stranka trdi, da je bila izpodbijana odločba v nasprotju z njenimi zavezujočimi upravičenimi pričakovanji, ker naj bi Komisija sprejela številke tožeče stranke v dopisovanju, ki je sledilo sodbi Sodišča prve stopnje.
   Končno, tožeča stranka zatrjuje, da naj bremepisi, na katerih temelji izpodbijana odločba, ne bi pomenili ustrezne pravne podlage za to odločbo, in da je izpodbijana odločba glede na zahtevane obresti vsebovala temeljno napako v izračunu.